Ruda gesels 29 September 2016
Ruda Landman gesels met komediant Marc Lottering. Hulle praat oor alles en nog wat, hulle lag dikwels saam, maar daar is ook hier-en-daar ‘n ernstige ondertoon. Kom leer die man agter Aunty Merle van nader ken – jy sal van hom hou.
Ruda gesels 22 September 2016
Ruda Landman gesels met Helen Zille, premier van die Wes-Kaap. Hulle praat oor anoreksie, ma-wees, Steve Biko se dood, ‘n onverwagte rol as politikus, en die plesier van tee in die bed op ‘n Saterdagoggend.
Laai Af (19 598KB)
Ruda gesels 15 September 2016
Ruda gesels met Amy Kleynhans, wat in 1992 ons eerste gekleurde mej. Suid-Afrika was. Sy vertel van Nelson Mandela se oproep om haar geluk te wens, en die jarelange vriendskap wat daaruit gegroei het; van haar ma, wat haar geleer het dat verandering ‘n avontuur is; haar man, wat sy as vennoot en mentor beskryf; en van die nuwe huis op Franschhoek waar hulle nou met hulle vier kinders woon.
Laai Af (21 753KB)
Ruda gesels 8 September 2016
Ruda se gas is die joernalis en ontleder Max du Preez. Hy het in 1976 by Beeld begin werk. Loop saam met hom terug op die pad, en onthou hoe dit was en hoe dit verander het.
Laai Af (21 830KB)
Ruda gesels 1 September 2016
Ruda Landman gesels met Kay Karriem, die redaktrise van Kuier. Kay het voor 40 al drie beroertes gehad, maar niks kry haar onder nie. Sy is ‘n mens op ‘n missie om vir bruinvroue ‘n platform van hulle eie te gee, waar hulle, soos sy sê, die hoofdis is, nie net bykos nie.
Laai Af (21 298KB)
Ruda gesels 25 Augustus 2016
Ruda gesels met die beroemdste wit vrou in Suid-Afrika, Evita Bezuidenhout.
Laai Af (19 476KB)
Ruda gesels 18 Augustus 2016
Ruda se gas, Patricia de Lille, is pas herverkies as Kaapstad se burgemeester. Sy het in die jare vyftig op Beaufort-Wes grootgeword en via ’n vakbond by die PAC uitgekom. “One settler one bullet” het oorgegaan in onderhandeling. Sy onthou die eerste keer toe sy by Kodesa oorkant Pik Botha en Roelf Meyer gesit het; en later die wit kollega wat haar die parlement se reëls leer verstaan het. Haar storie is ons almal se storie.
Laai Af (21 460KB)
Ruda gesels 11 Augustus 2016
Ruda het twee gaste: Carike Keuzenkamp en Rachelle Greeff. Carike het ‘n vriendin se pa ‘n guns gedoen en ‘n ster geword – die pa was Jamie Uys, die guns ‘n groepstoneel in Die Professor en die Prikkelpop. Rachelle was huisgebonde ná ‘n moeilike geboorte. “Wat kan ‘n mens doen as jy moet lê? Toe skryf ek maar,” sê sy.
Laai Af (20 796KB)
Ruda gesels 4 Augustus 2016
Ruda Landman gesels met die voormalige Mej. Suid-Afrika, Wilma van der Bijl.
Laai Af (21 145KB)
Ruda gesels 28 Julie 2016
Ruda Landman gesels met die joernalis en skrywer Karin Brynard.
Laai Af (22 918KB)